অন্য দিকে প্রণব ও মিন্টু এলাকায় শুভ্রাংশুর অনুগামী হিসাবেই পরিচিত। আকস্মিক ওই দুই শুভ্রাংশু-ঘনিষ্ঠকে অপসারণ করে জেলা নেতৃত্ব কী বার্তা দিলেন, তা নিয়েই রাজনৈতিক মহলে শুরু হয়েছে পর্যালোচনা। কিছু দিন আগেই হালিশহর ও কাঁচরাপাড়ার দুই তৃণমূল সভাপতিকেও অপসারণ করা হয়েছে। তাঁদের সরিয়ে দলের সাংগঠনিক দায়িত্ব তুলে দেওয়া হয়েছে সংশ্লিষ্ট দুই পুরপ্রধানের হাতে। সব মিলিয়ে লোকসভা ভোটের আগে শুভ্রাংশু শিবিরে বড়োসড়ো ধাক্কা লাগতে চলেছে বলেই মনে করছে ওয়াকিবহাল মহল।